# Jordi Magem i Badals

Jordi Magem i Badals, (Manresa, 24 d'agost el 1967), és un jugador d'escacs català, que té el títol de Gran Mestre des de 1994. Va ser guardonat el 1989 amb la Insígnia de Plata de la Federació Catalana d'Escacs. El 2010 la FIDE li va atorgar el títol de FIDE Senior Trainer, el màxim títol d'entrenador internacional. És el segon de l'Àlvar Alonso.
A la llista d'Elo de la FIDE del desembre de 2021, hi tenia un Elo de 2515 punts, cosa que en feia el jugador número 20 (en actiu) de l'estat espanyol. El seu màxim Elo va ser de 2593 punts, a la llista de novembre de 2010 (posició 240 al rànquing mundial).

## Resultats destacats en competició

El 1981 va guanyar el Campionat de Catalunya infantil. El 1983, fou Campió de Catalunya Juvenil i també Campió d'Espanya Juvenil, a Pamplona. Va ser campió d'Espanya d'escacs actius l'any 1987, fita que repetí el 1999. El 1988 fou tercer a l'Obert de Sitges (el guanyador fou Javier Campos Moreno).
Va ser Campió d'Espanya el 1990 a Linares, per damunt de Marcelino Sión. Ha estat sostcampió 3 cops, els anys 1986 a La Roda (campió:Ángel Martín), el 1993 a Bilbao (campió:Lluís Comas) i el 1997 a Torrevella (campió:Pablo San Segundo).
Entre els anys 1993 i 1995 va tenir actuacions molt exitoses al Torneig Magistral de Pamplona: el 1993 va guanyar, per davant d'Andrei Sokolov i Félix Izeta; el 1994 fou tercer, rere els jugadors d'elit russos Aleksandr Morozévitx i Vadim Zviàguintsev; i el 1995 tornà a vèncer, per davant de Julio Granda i Miquel Illescas
El 1998, al Torneig Zonal d'Andorra (a Les Escaldes) aconseguí la classificació per a les finals del Campionat del món d'escacs de Las Vegas 1999.
Va ser Campió absolut de Catalunya el 2008 (per davant de l'MI Jordi Fluvià Poyatos), subcampió el 2009 rere el GM Josep Manuel López Martínez i el 2010 va recuperar el títol.
El 2009, va guanyar el fort torneig "Kutxa" de Sant Sebastià, (un torneig tancat, amb 10 participants), per damunt de Loek van Wely).

## Competicions nacionals per equips

Va començar a jugar a l'Escacs Catalònia Club de Manresa, va passar breument pel Club Escacs Centelles, i posteriorment fitxà per l'UGA, equip amb el qual es proclamà campió de Catalunya i d'Espanya per equips. Amb l'equip sabadellenc de la Societat Coral Colon, va aconseguir la Copa Catalana 2008, l'ascens a la Divisió d'Honor Catalana i a la Divisió d'Honor Espanyola. L'any 2010 es proclamà campió de Catalunya per equips amb la Societat Coral Colon de Sabadell.

### Competicions internacionals per equips

Jordi Magem ha participat, representant Espanya, en tres Campionats d'Europa per equips entre els anys 1992 i 1999 (amb un total de 13 punts de 24 partides, un 54,2%). A l'edició de 1992 hi participà com a MI, i a partir de 1997 com a GM.
També ha participat, representant Espanya, en set Olimpíades d'escacs entre els anys 1990 i 2010 (amb un total de 40½ punts de 71 partides, un 57,0%). A les edicions entre 1990 i 1994 hi participà com a MI, i a partir de 1996 com a GM.
Posteriorment ha fet habitaulment de capità de seleccions espanyoles per equips, com per exemple l'octubre de 2017 al Campionat d'Europa d'escacs per equips, a Khersónissos, Creta.
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % |
| 1990 | XXIX Olimpíada | Novi Sad | 2470 | 4t | 11 | 5 | 3 | 3 | 59,1% |
| 1994 | XXXI Olimpíada | Moscou | 2520 | 2n | 12 | 4 | 7 | 1 | 62,5% |
| 1996 | XXXII Olimpíada | Erevan | 2570 | 3r | 12 | 3 | 8 | 1 | 58,3% |
| 1998 | XXXIII Olimpíada | Elistà | 2540 | 3r | 10 | 2 | 6 | 2 | 50,0% |
| 2000 | XXVII Olimpíada | Istanbul | 2481 | 4t | 10 | 3 | 6 | 1 | 60,0% |
| 2002 | XXXV Olimpíada | Bled | 2506 | 1r suplent | 7 | 1 | 3 | 3 | 35,7% |
| 2010 | XXXIX Olimpíada | Khanti-Mansisk | 2589 | 4t | 9 | 4 | 4 | 1 | 66,6% |
Taula de participacions en Campionats d'Europa per equips :
| Any | Europeu | Ciutat | Elo propi | Tauler | Guanyades | Taules | Perdudes | % |
| 1992 | X Europeu per equips | Debrecen | 2510 | 2n | 4 | 2 | 2 | 62,5% |
| 1997 | XI Europeu per equips | Pula | 2570 | 1r | 2 | 3 | 3 | 43,8% |
| 1999 | XII Europeu per equips | Batumi | 2528 | 3r | 3 | 3 | 2 | 56,3% |

## Notes i referències

* 1 2 3 Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg. 119. ISBN 84-607-1908-1.
* 1 2 «Nota biogràfica de Jordi Magem i Badals» (en anglès). Chessgames.com. [Consulta: 27 setembre 2010].
* ↑ Historial de guardons de la FCE Arxivat 2010-01-23 a Wayback Machine. [Consulta 27 desembre 2009]
* ↑ «Llista de Senior FIDE Trainers» (en anglès). Fide.com. [Consulta: 3 octubre 2010].
* ↑ «Cooltura de Ajedrez #86 14-05-16». [Consulta: 19 maig 2016].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 23 desembre 2021].
* ↑ Posició al rànquing mundial i evolució Elo de Jordi Magem i Badals «benoni.de». Arxivat de l'original el 2014-10-06. [Consulta: 27 setembre 2010]. (alemany)
* ↑ «Historial del Campionat juvenil d'Espanya». Arxivat de l'original el 2013-11-12. [Consulta: 13 desembre 2009].
* ↑ «Historial del Campionat d'Espanya d'escacs actius». Federació Espanyola d'Escacs. [Consulta: 28 octubre 2020].
* ↑ «Historial de Guanyadors de l'Obert de Sitges». Escacs Casino Prado. [Consulta: 26 desembre 2024].
* ↑ «Historial del Campionat d'Espanya absolut». Arxivat de l'original el 2014-10-06. [Consulta: 13 desembre 2009].
* ↑ «Històric de guanyadors del Torneig de Pamplona, dins un article sobre l'edició de 2008» (en castellà). chessbase. [Consulta: 21 novembre 2011].
* ↑ Classificació i partides del Zonal de-les Escaldes 1998 (anglès) [Consulta: 17 desembre 2009]
* ↑ «TWIC:Reportatge sobre les eliminatòries del Campionat del Món a Las Vegas». Arxivat de l'original el 2011-09-30. [Consulta: 16 desembre 2009].
* ↑ «Campionat de Catalunya absolut 2010, creuaments». Federació Catalana d'Escacs. Arxivat de l'original el 2011-12-04. [Consulta: 21 novembre 2011].
* ↑ Historial del Campionat de Catalunya d'escacs masculí Arxivat 2009-04-20 a Wayback Machine. Federació Catalana d'Escacs [Consulta 12 desembre 2009]
* ↑ «Kutxa, Donostia 2009, classificació i partides» (en anglès). 365chess.com. [Consulta: 26 setembre 2010].
* ↑ Olimpbase:: Fitxa de Jordi Magem Competicions per equips [Consulta 6 maig 2010]
* ↑ Olimpbase:: Fitxa de Jordi Magem i Badals Competicions per equips [Consulta 6 de maig 2010]
* ↑ García, Leontxo «Bronce para Matnadze y plata de Ibarra». El País, 06-11-2017 [Consulta: 24 desembre 2021].
* 1 2 OlimpBase :: Base de dades d'olimpíades d'escacs (anglès)
* ↑ Europeu de Debrecen a Olimpbase Fitxa de l'equip espanyol
* ↑ Europeu de Pula a Olimpbase Fitxa de l'equip espanyol
* ↑ Europeu de Batumi a Olimpbase Fitxa de l'equip espanyol